Document ID: 32005R0873

UREDBA KOMISIJE (ES) št. 873/2005
z dne 9. junija 2005
o spremembi Uredbe (ES) št. 245/2001 o podrobnih pravilih za uporabo Uredbe Sveta (ES) št. 1673/2000 o skupni ureditvi trga za lan in konopljo, ki se ju goji za vlakna
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1673/2000 z dne 27. julija 2000 o skupni ureditvi trgov za lan in konopljo, ki se ju goji za vlakna (1), in zlasti člena 9 Uredbe,
ob upoštevanju naslednjega:
(1)
Tržno leto za poljščine, vključno z lanom in konopljo, ki se ju goji za vlakna, je določeno s členom 1(2) Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce določenih poljščin (2). Po razveljavitvi navedene uredbe z Uredbo Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3) je treba v Uredbi Komisije (ES) št. 245/2001 (4) določiti tržno leto za lan in konopljo, ki se ju goji za vlakna.
(2)
Člen 5(1) Uredbe (ES) št. 245/2001 se sklicuje na Uredbo Sveta (EGS) št. 3508/92 z dne 27. novembra 1992 o vzpostavitvi integriranega upravnega in nadzornega sistema za nekatere programe pomoči Skupnosti (5). Ker je bila navedena uredba razveljavljena in nadomeščena z Uredbo (ES) št. 1782/2003, je treba zadevno referenco ustrezno spremeniti.
(3)
Člen 7 Uredbe (ES) št. 245/2001 pogojuje izplačilo pomoči za predelavo lanene slame in slame konoplje v vlakna zlasti s tem, da se morajo na zemljišča, na katerih se pridelujeta lan in konoplja, za zadevno tržno leto nanašati zahtevki za pomoč na površino iz člena 4 Uredbe Komisije (EGS) št. 3887/92 z dne 23. decembra 1992 o podrobnih pravilih za uporabo integriranega upravnega in kontrolnega sistema za določene programe pomoči Skupnosti (6). Ker so se zahtevki za pomoč na površino nadomestili z enotnim zahtevkom iz poglavja I naslova II dela II Uredbe Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (7), je treba člen 7 Uredbe (ES) št. 245/2001 ustrezno spremeniti.
(4)
Izkušnje so pokazale, da člen 8(5) Uredbe (ES) št. 245/2001, ki Komisijo obvezuje, da podatke o prenosih med nacionalnimi zajamčenimi količinami za dolga in kratka lanena vlakna ter za vlakna konoplje, posredovane s strani držav članic, objavi v seriji „C“Uradnega lista Evropske unije, povzroča veliko administrativnega dela, pri čemer ne prispeva bistveno k sektorju, saj dobijo izvajalci te podatke že prek držav članic samih. Za poenostavitev pravil, ki urejajo dodeljevanje pomoči za predelavo lanu in konoplje, je treba navedeno določbo črtati.
(5)
Zaradi preklica Uredbe (ES) št. 1251/1999 je za zagotovitev skladnosti s pogoji za dodeljevanje pomoči za lanena vlakna in vlakna konoplje iz člena 13 Uredbe (ES) št. 245/2001 podatke o zemljiščih, kjer se prideluje lan ali konoplja za vlakna, treba primerjati s podatki, določenimi v skladu z Uredbo (ES) št. 1782/2003.
(6)
Za poenostavitev postopkov morajo imeti države članice in uvozniki možnost, da lahko dovoljenja za uvoz konoplje iz tretjih držav iz člena 17a Uredbe (ES) št. 245/2001 izdajajo in uporabljajo prek računalniških sistemov, kolikor je to tehnično izvedljivo.
(7)
Uredbo (ES) št. 245/2001 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Upravljalnega odbora za naravna vlakna -
SPREJELA NASLEDNJO UREDBO:
Člen 1
Uredba (ES) št. 245/2001 se spremeni:
1.
Člen 1 se nadomesti z naslednjim:
„Člen 1
Namen in tržno leto
1. Ta uredba določa podrobna pravila za izvajanje skupne ureditve trga za lan in konopljo, ki se ju goji za vlakna, uvedene z Uredbo (ES) št. 1673/2000.
2. Tržno leto traja od 1. julija do 30. junija.“
2.
Člen 5(1)(b) se nadomesti z naslednjim:
„(b)
številko pooblastila primarnega predelovalca, identifikacijsko številko kmeta, dodeljeno v okviru integriranega upravnega in kontrolnega sistema, predvidenega z Uredbo (ES) št. 1782/2003, ter njuni imeni in naslova;“.
3.
V členu 7(1) se prva alinea nadomesti z naslednjo:
„-
so bila vlakna pridobljena iz slame, ki je predmet kupoprodajnih pogodb, obvez za predelavo ali pogodb o predelavi, navedenih v členu 5, na zemljiščih, kjer se prideluje lan ali konoplja za vlakna, ter za katera je bil enotni zahtevek iz poglavja I naslova II dela II Uredbe (ES) št. 796/2004 vložen za leto, v katerem se začne tržno leto, in“.
4.
V členu 8 se črta odstavek 5.
5.
V členu 13(1) se druga alinea nadomesti z naslednjo:
„-
primerjavo podatkov o kmetijskih zemljiščih iz kupoprodajnih pogodb, obvez za predelavo in pogodb o predelavi, da bi ugotovili, ali ustrezajo tistim, določenim v skladu z Uredbo (ES) št. 1782/2003,“.
6.
V odstavku 17a(1) se po drugem pododstavku vstavi naslednji pododstavek:
„Dovoljenja se lahko izdajajo in uporabljajo prek računalniških sistemov v skladu s podrobnimi pravili, ki jih določijo pristojni organi. Vsebina navedenih dovoljenj mora biti enaka vsebini dovoljenj na papirju iz prvega in drugega pododstavka. V državah članicah, kjer taki računalniški sistemi niso na voljo, lahko uvoznik uporablja samo dovoljenja na papirju.“
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od tržnega leta 2005/2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. junija 2005

Labels: 1
17
10
6
15